BGRIMวอลุ่มหนา-บวกคึก2% หลังลงทุน”โซลาร์ฟูเยี้ยน”ดันกำลังผลิตพุ่ง โบรกฯชูเป้าสูง36.50บ.
BGRIM วอลุ่มหนา-บวกคึก2% หลังลงทุน "โซลาร์ฟูเยี้ยน" ดันกำลังผลิตพุ่ง โบรกฯชูเป้าสูง 36.50 บ. ล่าสุด ณ เวลา 11.06 น. อยู่ที่ 25.75 บาท บวก 0.50 บาท หรือ 1.98% สูงสุดที่ 26.50 บาท ต่ำสุดที่ 25.75 บาท ด้วยมูลค่าซื้อขาย 288.53 ล้านบาท
21 ส.ค. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ล่าสุด ณ เวลา 11.06 น. อยู่ที่ 25.75 บาท บวก 0.50 บาท หรือ 1.98% สูงสุดที่ 26.50 บาท ต่ำสุดที่ 25.75 บาท ด้วยมูลค่าซื้อขาย 288.53 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ว่า จากกรณีที่ BGRIM ประกาศลงนามในสัญญาซื้อขายหุ้นเพื่อร่วมลงทุนในโครงการ Solar farm ที่จังหวัดฟูเยี้ยน ประเทศเวียดนาม กำลังการผลิตติดตั้ง 257MW โดยทางบริษัทเข้าถือหุ้น 80% และมูลค่าเงินลงทุนในหุ้น 35.2 ล้านเหรียญฯ
โดยบล.เคทีบี (ประเทศไทย) มีมุมมองเป็นบวกต่อประเด็นดังกล่าว ซึ่งตอนนี้เป็นที่ชัดเจนแล้วว่าทาง BGRIM จะถือหุ้นในโครงการนี้ 80% ซึ่งจะทำให้กำลังการผลิตตามสัดส่วนเพิ่มขึ้นอีกราว 11% จากโครงการในปัจจุบัน
ทั้งนี้โครงการดังกล่าวคาด COD ช่วงกลางปี 62 FiT 0.93 เหรียญฯ EIRR ราว 12% และอยู่ระหว่างรอ PPA หลังได้รับอนุญาตจากกระทรวงอุตสาหกรรม ซึ่งหากสำเร็จคาดเพิ่มมูลค่าให้อีกราว 2 บาทต่อหุ้น คงคำแนะนำ “ซื้อ” โดยประเมินราคาเหมาะสมที่ 36.50 บาท อิงวิธี DCF